CELEX: 32021D1101
Language: bg
Date: 2021-05-20 00:00:00
Title: Решение (ЕС) 2021/1101 на Съвета от 20 май 2021 година относно позицията, която трябва да се заеме от името на Европейския съюз на седемдесет и четвъртата сесия на Световната здравна асамблея

6.7.2021   
               
               
                  BG
               
               
                  Официален вестник на Европейския съюз
               
               
                  L 238/79
               
            
         РЕШЕНИЕ (ЕС) 2021/1101 НА СЪВЕТА
         от 20 май 2021 година
         относно позицията, която трябва да се заеме от името на Европейския съюз на седемдесет и четвъртата сесия на Световната здравна асамблея
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 168, параграф 5 във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     В член 21, параграф 1, втора алинея от Договора за Европейския съюз е посочено, че Съюзът се стреми да развива отношения и да изгражда партньорства с трети страни и с международните, регионалните или световните организации, които споделят принципите, посочени в член 21, параграф 1, първа алинея. Посочената втора алинея също предвижда Съюзът да се стреми към намиране на решения на общите проблеми на многостранна основа, по-специално в рамките на Организацията на обединените нации.
                  
               
                     (2)
                  
                  
                     Съгласно член 168, параграф 3 от Договора за функционирането на Европейския съюз (ДФЕС) Съюзът и държавите членки трябва да насърчават сътрудничеството с трети страни и с компетентните международни организации в областта на общественото здраве.
                  
               
                     (3)
                  
                  
                     Уставът на Световната здравна организация (наричан по-нататък „споразумението“) влезе в сила на 7 април 1948 г.
                  
               
                     (4)
                  
                  
                     Съгласно член 60 от споразумението Световната здравна асамблея може да приема решения с мнозинство от присъстващите и гласуващи членове на Световната здравна организация (СЗО).
                  
               
                     (5)
                  
                  
                     На своята седемдесет и четвърта сесия, която започва на 24 май 2021 г., Световната здравна асамблея трябва да приеме решение за установяване на междуправителствена среща за изготвяне и договаряне на рамкова конвенция на СЗО за готовност и реагиране при пандемия.
                  
               
                     (6)
                  
                  
                     Целесъобразно е да се установи позицията, която трябва да се заеме от името на Съюза в рамките на Световната здравна асамблея, тъй като с решението на Световната здравна асамблея ще се определи способността на Съюза, наред със своите държавите членки, да участва в изготвянето и договарянето на рамкова конвенция на СЗО за готовност и реагиране при пандемия и потенциално да стане страна по нея като регионална организация за икономическа интеграция.
                  
               
                     (7)
                  
                  
                     Участието на Съюза в изготвянето и договарянето на рамкова конвенция на СЗО за готовност и реагиране при пандемия и евентуалното му присъединяване към конвенцията, наред с държавите — членки на Съюза, ще допринесе за засилване на международното сътрудничество в рамките на системата на ООН при отговор на пандемии.
                  
               
                     (8)
                  
                  
                     В съответствие с член 168, параграф 7 от ДФЕС, отговорностите на държавите членки във вмръзка с определянето на тяхната здравна политика и организирането и предоставянето на здравни услуги и медицински грижи, трябва да се зачитат през цялата продължителност на преговорния процес.
                  
               
                     (9)
                  
                  
                     Позицията на Съюза трябва да бъде изразена от държавите — членки на Съюза, които са членове на Световната здравна асамблея,
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Съюза по време на седемдесет и четвъртата сесия на Световната здравна асамблея, е следната:
            Европейският съюз подкрепя установяването на процес на Световната здравна организация за нова рамкова конвенция за готовност и реагиране при пандемия, като трябва, в обхвата на компетентността на Съюза, да му бъде предоставена възможност да участва като договаряща страна по такъв договор.
            В решението на Световната здравна асамблея, с което се определят процедурните аспекти на преговорите, трябва да бъде предоставена възможност за участие на Съюза в преговорния процес по въпросите, попадащи в неговата компетентност, с оглед на евентуалното присъединяване на Съюза към конвенцията като регионална организация за икономическа интеграция.
            Това участие следва да се постигне чрез включването на конкретни позовавания в текста на решението, поясняващи, че всеки междуправителствен орган, създаден с цел изготвяне и договаряне на конвенцията, е отворен за участие на регионални организации за икономическа интеграция.
         
         
            Член 2
            Позицията, посочена в член 1 се изразява от държавите — членки на Съюза, които са членове на Световната здравна организация, като те действат съвместно от името на Съюза.
         
         
            Член 3
            Настоящото решение влиза в сила в деня на приемането му.
         
         
            Съставено в Брюксел на 20 май 2021 година.
            
               
                  За Съвета
               
               
                  Председател
               
               A. SANTOS SILVA